

Για εμπαιγμό και αντισυνταγματικές καθυστερήσεις κάνουν λόγο οι συνήγοροί του

Βίκυ Σταμάτη: «Αν δεν βγει και σήμερα ο Άκης θα τα τινάξω όλα στον αέρα»

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ούτε και σήμερα πρόκειται να αποφυλακιστεί οαφού, σύμφωνα με τους δικηγόρους του, υπάρχει κάποιο νομικό κώλυμα που ενδέχεται να τον κρατήσει ακόμα ένα 24ωρο μέσα στη φυλακή.Το πρόβλημα αφορά ειδικά την ποινή για την υπόθεση του πόθεν έσχες, η οποία - όπως αποφάνθηκε πριν από λίγο η Εισαγγελία - πρέπει να εξαγοραστεί έναντι 2.000 ευρώ, ώστε να αφεθεί ελεύθερος ο κ. Τσοχατζόπουλος. Ο λόγος είναι ότι η συγκεκριμένη ποινή δεν υπάγεται στην πρόσφατη απόφαση του Συμβουλίουγια την υπό όρους απόλυσή του με καταβολή χρηματικής εγγύησης 200.000 ευρώ, η οποία σχετίζεται αποκλειστικά και μόνο με την ποινή κάθειρξης των 20 ετών.Το κώλυμα προέκυψε επειδή ο Άκης Τσοχατζόπουλος δεν είχε αιτηθεί συγχώνευση των δύο ποινών (20 και 5,5 ετών) που του είχαν επιβληθεί και επομένως συνεχίζει να παραμένει έγκλειστος στις δικαστικές φυλακές Κορυδαλλού λόγω της ποινής των 5,5 ετών.Οι συνήγοροι του κ. Τσοχατζόπουλου χαρακτήρισαν απαράδεκτες και αντισυνταγματικές τις καθυστερήσεις στην αποφυλάκιση του πελάτη τους.Ειδικότερα ο κ. Παγορόπουλος δήλωσε τα εξής: «Ο περίφημος νόμοςστην περίπτωση Τσοχατζόπουλου δεν ισχύει. Αντίθετα ισχύει μία διάταξη εισαγγελέως του 2004, δηλαδή 13 ολόκληρα χρόνια πριν, όπου τότε δεν υπήρχαν ευεργετικοί υπολογισμοί στις ποινές με αποτέλεσμα ο κύριος Τσοχατζόπουλος να μην μπορεί να βγει από την φυλακή καθότι υπάρχει μία θεωρία και μία άποψη ότι αυτά δεν ισχύουν για τη λήξη της ποινής. Κατά την άποψη μου αυτά τα πράγματα είναι αντισυνταγματικά και ο νόμος αυτός ο οποίος έβγαλε δολοφόνους και κακούργους έξω και κυκλοφορούν κρατάει τον κύριο Τσοχατζόπουλο μέσα στη φυλακή για ακόμα τουλάχιστον μία ημέρα. Το γεγονός ότι είναι εξαγοράσιμη η ποινή δεν αντιστρέφει αυτά τα οποία είπα. Ο κύριος Τσοχατζόπουλος έχει υπηρετήσει και με το παραπάνω την ποινή την οποία έχει», δήλωσε ο συνήγορος του κ. Παγορόπουλος.Στον Κορυδαλλό βρέθηκε και ένας άλλος συνήγορος του κ. Τσοχατζόπουλου, ο κ. Νικολάου, που τόνισε χαρακτηριστικά πως «θα ξεχάσουμε και τα νομικά μας σε λίγο» ενώ μίλησε για εμπαιγμό από τις αρμόδιες υπηρεσίες.Εμφανώς εκνευρισμένη βγήκε το μεσημέρι της Τετάρτης από το κτήριο των φυλακών Κορυδαλλού η Βίκυ Σταμάτη, όταν πληροφορήθηκε ότι η αποφυλάκιση του συζύγου της δεν επρόκειτο να γίνει ούτε και σήμερα.Ο κ. Νικολάου μετέφερε στους δημοσιογράφους τη δήλωση της κυρίας Σταμάτη η οποία τονίζει πως «αν δεν βγει και σήμερα ο Άκης θα τα τινάξω όλα στον αέρα», ενώ εις εκ των συνηγόρων αποκάλυψε ότι η Βίκυ Σταμάτη είναι έτοιμη να προχωρήσει ακόμα και σε απεργία πείνας.